KOMMISSIONENS BESLUTNING af 17. juli 1995 om finsk støtte til frø (Kun den finske udgave er autentisk) (95/282/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 8, stk. 2, og

ud fra følgende betragtninger:

Ifølge ovennævnte bestemmelser kan Finland efter tilladelse fra Kommissionen yde støtte til visse mængder frø, der udelukkende er produceret i dette land som følge af dets særlige klimatiske betingelser;

Finland gav den 24. marts 1995 Kommissionen meddelelse om et forslag til beslutning om en national støtte til produktion af frø af visse foderplantearter; denne meddelelse blev ændret ved skrivelse af 18. maj 1995, hvor Finland forelagde Kommissionen teksten til beslutning nr. 531, som Det Finske Statsråd vedtog den 7. april 1995;

ovennævnte beslutning indebærer for 1995 udbetaling af en hektarstøtte for visse arealer, der er udlagt med rødkløver, timothe, engsvingel, hundegræs og almindelig rajgræs; denne støtte, hvis maksimumsbeløb varierer fra 1 350 FM til 2 700 FM pr. ha alt efter art, ydes for de sorter, der er opført på Finlands nationale fortegnelse, og udbetales for certificeret frø samt »handelsfrø«;

blandt de sorter, der henhører under ovennævnte arter, opfylder kun visse (de, der med undtagelse af begrænsede mængder, der dyrkes i tilgrænsende regioner, kun produceres i Finland) betingelserne i artikel 8, stk. 2, i forordning (EØF) nr. 2358/71;

det areal, der er omfattet af de finske bestemmelser, er for de fleste af de pågældende arters vedkommende det areal, der er nødvendigt til produktion af de frømængder, der svarer til landets interne behov, og lig med gennemsnitsproduktionen i Finland i perioden 1989-1993; kun for rødklovers og almindelig rajgræs vedkommende overstiger arealet langt det areal, der er nødvendigt for at dække ovennævnte behov; det er derfor hensigtsmæssigt for disse to arter at begrænse tilladelsen til kun at omfatte et vist antal hektarer, idet der samtidig tages hensyn til udsvingene i produktionen og nødvendigheden af at undgå risiko for markedsforstyrrelser i Fællesskabet;

med forbehold af ovennævnte aspekter opfylder den pågældende støtte, der overholder EF-målsætningerne for frø, betingelserne i artikel 8, stk. 2, i forordning (EØF) nr. 2358/71 og bør derfor tillades; støtten til handelsfrø bør omfattes af denne tilladelse, eftersom det i artikel 151 i tiltrædelsesakten uanset Rådets direktiv 66/401/EØF af 14. juni 1966 om handel med frø af foderplanter (3), senest ændret ved Kommissionens direktiv 92/19/EØF (4), er fastsat, at Finland indtil senest den 31. december 1996 kan opretholde sin nationale frøproduktionsordning for handel med dette frø på sit område;

det bør fastsættes, at Kommissionen underrettes om de foranstaltninger, som Finland træffer for at efterkomme de maksimumsarealer, der er fastsat i nærværende beslutning, samt, med henblik på udarbejdelsen af den i artikel 8, stk. 3, i forordning (EØF) nr. 2358/71 omhandlede rapport, om de praktiske resultater af de pågældende foranstaltninger -

VEDTAGET FØLGENDE BESLUTNING:

Artikel 1

Finland har tilladelse til inden for de lofter og på de betingelser, der er fastlagt i nærværende beslutning, at yde den støtte, der for 1995 er fastsat i beslutning nr. 531, som dette lands Statsråd vedtog den 7. april 1995 om national støtte til produktion af foderplantefrø.

Artikel 2

Den i artikel 1 omhandlede støtte tillades:

a) for følgende maksimumsarealer:

>TABELPOSITION>

b) for så vidt den vedrører sorter af de arter, der er anført i litra a), og som er registreret i Finlands nationale fortegnelse, og som med undtagelse af begrænsede mængder, der dyrkes i tilgrænsende områder, kun produceres i Finland.

Artikel 3

Finland meddeler inden den 30. november 1995 Kommissionen, hvilke beslutninger landet har truffet for at efterkomme de i artikel 2 fastsatte maksimumsarealer.

Artikel 4

De finske myndigheder sender senest den 30. april 1996 Kommissionen en rapport om anvendelsen af nærværende beslutning. I rapporten anfører de bl.a. oplysninger om de rent faktisk udbetalte støttebeløb, det dyrkede areal, produktionen og handelen med hver art og sort, der er omfattet af støtte.

Artikel 5

Denne beslutning er rettet til Republikken Finland.

Udfærdiget i Bruxelles, den 17. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 246 af 5. 11. 1971, s. 1.

(2) EFT nr. L 349 af 31. 12. 1994, s. 105.

(3) EFT nr. 125 af 11. 7. 1966, s. 2298/66.

(4) EFT nr. L 104 af 22. 4. 1992, s. 61.